TOP 10 กองทุน LTF/RMF
เผยโฉม 10 กองทุน LTF/RMF ผลตอบแทนสูงสุด ย้อนหลัง 1 ปี
12 ธ.ค. 2559

เส้นทางนักลงทุน : เผยโฉม 10 กองทุน LTF/RMF ผลตอบแทนสูงสุด ย้อนหลัง 1 ปี
 
เข้าสู่โค้งสุดท้าย ท้ายสุดของปี 2559 ที่นักลงทุนยังมีโอกาสมองหาการลงทุนที่ให้ทั้งเรื่องของการออมบวกกับลดหย่อนภาษีได้ในเวลาเดียวกันแล้วนั้น หรือจะเรียกว่าเป็น “เทศกาลของการลดหย่อนภาษี” ก็ว่าได้ การลงทุนที่นักลงทุนและคนทั่วไปให้การตอบรับเป็นอย่างดีก็คือกองทุนรวม LTF และ RMF
แล้วจะเลือกกองทุนLTF หรือ RMF ดี?
คำตอบสามารถลงทุนได้ทั้งคู่ ทั้ง LTF และ RMF สวนรายละเอียดความต่อเนื่องในการลงทุน สำหรับ LTF ไม่จำเป็นต้องลงทุนต่อเนื่อง กล่าวคือ ลงทุนปีไหน ก็ลดหย่อนภาษีปีนั้นๆเลย ขณะที่ RMF ต้องลงทุนต่อเนื่องทุกปี เว้นได้ไม่เกิน 1 ปี  แปลว่าถ้าเริ่มลงทุนแล้ว ต้องมีวินัยในการลงทุนที่ดี
ส่วนจำนวนเงินลงทุนขั้นต่ำ และสูงสุด
LTF ไม่มีขั้นต่ำ แต่ลงทุนได้ไม่เกิน 15% ของเงินได้ในปีนั้นๆ และไม่เกิน 500,000 บาท เช่น ถ้าเงินได้ 400,000 บาท จะสามารถลงทุนเพื่อลดหย่อนภาษีได้ไม่เกิน 0.15*400,000 = 60,000 บาท
RMF ต้องลงทุนไม่น้อยกว่า 3% ของเงินได้ หรือไม่น้อยกว่า 5,000 บาทต่อปี แต่ลงทุนได้ไม่เกิน 15% ของเงินได้ และไม่เกิน 500,000 บาทเช่นเดียวกัน แต่ในส่วนที่ไม่เกิน 500,000 บาทนั้น ต้องรวมเข้ากับ กองทุนสำรองเลี้ยงชีพ หรือ กบข. และเบี้ยประกันแบบบำนาญด้วย
กระบวนการการลงทุนก็ได้รู้ไปทั้ง 2 ประเภทไปเป็นที่เรียบร้อยแล้ว ดังนั้นมาดูกันว่ากองทุน LTF และ RMF ไหนที่น่าลงทุน
ล่าสุดจาก บริษัท มอร์นิ่งสตาร์ รีเสิร์ช (ประเทศไทย) จำกัด จัดได้ทำการรวบรวมข้อมูลที่น่าสนใจเกี่ยวกับกองทุน LTF และ RMF ใน 10 อันดับผลตอบแทนสูงสุด (ย้อนหลัง 1 ปี) มาให้นักลงทุนตัดสินใจกับบรรยากาศของการซื้อกองทุน  
สำหรับ 10 อันดับผลตอบแทนกองทุน LTF ย้อนหลัง 1 ปี ได้แก่ อันดับ 1 Krungsri Active SET50 Dividend LTF  ให้ผลตอบแทน 19.53%, อันดับ 2 Phatra Long Term Equity Dividend ให้ผลตอบแทน 17.85%, อันดับ 3 Bualuang Long – Term Equity ให้ผลตอบแทน 17.28%, อันดับ 4 K 20 Select LTF ให้ผลตอบแทน 15.82%, อันดับ 5 Krungsri Equity LTF ให้ผลตอบแทน 15.75%
อันดับ 6 Bualuang Long – Term Equity 75/25 ให้ผลตอบแทน 15.37%, อันดับ7  1 A.M. Selective Growth Long Term Equity ให้ผลตอบแทน 15.23%, อันดับ 8 1 A.M. Selective Long Term Equity ให้ผลตอบแทน 14.98%, อันดับ 9 UOB Long Term Equity ให้ผลตอบแทน 13.80% และอันดับ 10 Value Plus – Div LTF ให้ผลตอบแทน 13.71%
ส่วน 10 อันดับผลตอบแทนกองทุน RMF ย้อนหลัง 1 ปี ได้แก่ อันดับ 1 K Mid Small Cap Equity RMF ให้ผลตอบแทน 28.56%, อันดับ 2 CIMB-Principal Property Income RMF ให้ผลตอบแทน 22.74%, อันดับ 3 Bualuang Basic RMF ให้ผลตอบแทน 21.49%, อันดับ 4 LH Thai Property Sector RMF ให้ผลตอบแทน 20.54%, อันดับ 5 Phatra Equity RMF ให้ผลตอบแทน 17.94%
อันดับ 6 Bualuang Equity RMF ให้ผลตอบแทน 17.41%, อันดับ 7 Phatra Property Sector RMF ให้ผลตอบแทน 16.95%, อันดับ 8 Krungsri Equity RMF ให้ผลตอบแทน 15.74%, อันดับ 9 ONE Property RMF ให้ผลตอบแทน 15.37% และอันดับ 10 Valued Stock RMF ให้ผลตอบแทน 14.77%
ทั้ง 2 ประเภท กองทุน LTF และ RMF เป็นตัวอย่างสำหรับใครที่ยังไม่รู้จะเลือกลงทุนในกองทุนไหน แต่อย่างไรก็ตามการลงทุนมีความเสี่ยง ควรศึกษาข้อมูล คู่มือภาษี นโยบายการลงทุน ความเสี่ยงและผลการดำเนินงานของกองทุนก่อนตัดสินใจ
…
 
10 อันดับผลตอบแทนกองทุน LTF ย้อนหลัง 1 ปี
